UDigits

**uDigits** (arba **Doodle Digits**) – galvosūkių kompiuterinis žaidimas apie skaičius, mėgstantiems loginio, dėlionės tipo žaidimus, pvz., kaip Sudoku. Žaidimą suskaitmenino ir originaliai sukūrė kompanija „uWaver Ltd“, įsikūrusi Jungtinėje Karalystėje. Žaidimas pritaikytas Series 40, Symbian ir BlackBerry mobiliems telefonams.

## Istorija
„uDigits“ žaidimas kilęs iš Sovietų Sąjungos šalių. Manoma, kad žaidimas yra sukurtas Omsko (Rusija) moksleivių. Tačiau šiuo metu nėra žinoma, kada jis tiksliai atsirado. Tačiau yra žinoma, kad žaidimas jau buvo žaidžiamas paskutiniame XX a. dešimtmetyje. Jis buvo populiarus tiek mokyklose, tiek universitetuose. „uDigits“ buvo mėgstamas per nuobodžias pamokas ar paskaitas.

Kadangi žaidimas neturi įvardinto kūrėjo, kuris būtų suteikęs konkretų pavadinimą, yra sutinkama keletas šio žaidimo pavadinimų. Vieni žymesnių pavadinimų yra Skaitmenys (rus. *Числа*, angl. *Numbers*), Saulėgrąžos (rus. *Семечки*, angl. *Seeds*), Devintukas (rus. *Девятка*, angl. *Nine*), Devyniolika (rus. *Девятнадцать*, angl. *Nineteen*), Skaičiukai (rus. *Циферки*, angl. *Doodle Digits*) ir Skaičiai (rus. *Цифры*, angl. *Digits*). Tačiau dažniausiai sutinkamas žaidimo pavadinimas yra Skaičiai. Kadangi uWaver Ltd kompanijos pavadinimas prasideda mažąja raide „u“, tadėl buvo nuspręsta žaidimą pavadinti uDigits, dar kitaip vadinamą Doodle Digits.

Suskaitmenintas uDigits išsiskiria savo išplėstomis žaidimo galimybėmis. Žaidimas turi 3 sunkumo lygius, kur kiekvienas sunkumo lygis turi po 3 žaidimo tipus. Iš viso yra 9 skirtingi žaidimo variantai. Į žaidimą yra įtraukta: taškų sistema, prizai ir automatinis žaidimo išsaugojimas, kai išeinama iš žaidimo.

## Žaidimo taisyklės

### Bendra informacija
uDigits žaidimo tikslas – išbraukti visus žaidimo lauke esančius skaičius, atliekant kuo mažiau ėjimų. Skaičiai yra išbraukomi surandant atitinkamas jų poras atitinkamose žaidimo lauko vietose. Atitinkamos poros susidaro tuomet, kai du gretimi skaičiai yra vienodi arba dviejų gretimų skaičių suma sudaro skaičių 10. Pavyzdžiui, galima išbraukti skaičius 3 ir 3 (jie yra vienodi) arba galima išbraukti 3 ir 7 (šių skaičių suma sudaro skaičių 10).

  

Tiesa, nors du skaičiai ir yra vienodi arba dviejų skaičių suma sudaro skaičių 10, jie bus išbraukti tik tuo atveju, kuomet atsidurs tam tikroje žaidimo lauko vietoje. Kokia tai bus žaidimo lauko vieta, priklauso nuo žaidimo sunkumo lygio.

### Sunkumo lygiai
Žaidime yra 3 sunkumo lygiai: Pradinukas, Patyręs ir Profas. Kuo lengvesnis yra pasirinktas žaidimo lygis, tuo daugiau skaičių išbraukymo taisyklių galima taikyti žaidimo lauke. Pradėkime nuo sudėtingiausio lygio, kuris turi tik vieną taisyklę, palaipsniui įtraukdami po vieną taisyklę kiekvienam „lengvesniam“ lygiui.

#### Profas
Kuomet žaidžiamas Profas lygis, yra taikoma viena pagrindinė taisyklė:
1. Galima išbraukti du skaičius, kurie yra šalia vienas kito horizontaliai (skaičiai seka vienas paskui kitą, yra toje pačioje eilutėje arba persikelia į sekančią eilutę) arba vertikaliai.

  

Pastaba: jau išbraukti skaičiai nesiskaito, todėl du atitinkantys skaičiai gali būti absoliučiai bet kurioje žaidimo lauko vietoje, jeigu visi tarp jų esantys skaičiai yra išbraukti.

  

#### Patyręs
Kuomet žaidžiamas Patyręs lygis, viena papildoma taisyklė suteikia galimybę lengviau išbraukti skaičius:
2. Galima išbraukti du neišbrauktus – pirmą ir paskutinį – žaidimo lauke esančius skaičius.

 

#### Pradinukas
Kuomet žaidžiamas Pradinukas lygis (lengviausias lygis), sekanti papildoma taisyklė suteikia galimybė dar greičiau išbraukti visus žaidimo lauke esančius skaičius:
3. Du atitinkantys skaičiai gali būti išsidėstę įstrižai, bet tik gretimose eilutėse, t. y. kuomet sekantis skaičius yra žemiau arba aukščiau šalia esančioje eilutėje.

Žaidimo tikslas yra išbraukti visus žaidimo lauke esančius skaičius, pritaikant prieš tai minėtas žaidimo taisykles. Kuomet neberandama atitinkamų skaičių, pasirenkama Pridėti Skaičius (pliuso simbolis) – tuomet pridedami visi žaidimo lauke neišbraukti skaičiai, kas suteikia galimybę išbraukti likusius skaičius. Taip daroma tol, kol visi skaičiai žaidimo lauke nebus išbraukti.

### Žaidimo tipai
Žaidime yra trys žaidimo tipai: Klasikinis, Modernus ir Atsitiktinis. Pasirinktu žaidimo tipu yra nustatoma koks pradinis skaičių rinkinys bus žaidimo lauke, taip pat kokie skaičiai bus pridedami, paspaudus Pridėti Skaičius. Tiesa, skaičius 10 žaidime yra praleidžiamas, o dviženklių skaičių skaitmenys rašomi po vieną į žaidimo lauko langelį.

#### Klasikinis
Žaidimo tipe Klasikinis pradinis skaičių rinkinys yra skaičiai nuo 1 iki 19. Kuomet neberandama atitinkamų skaičių, paspaudus Pridėti Skaičius yra pridedami visi žaidimo lauke neišbraukti skaičiai.

#### Modernus
Žaidimo tipe Modernus pradinis skaičių rinkinys yra atsitiktiniai skaičiai, kurių yra 27. Tačiau kaip ir Klasikinis tipe, kuomet neberandama atitinkamų skaičių, paspaudus Pridėti Skaičius yra pridedami visi žaidimo lauke neišbraukti skaičiai.

#### Atsitiktinis
Žaidimo tipe Atsitiktinis pradinis skaičių rinkinys yra atsitiktiniai skaičiai, kurių yra 27. Šiame žaidimo tipe kiekvienas naujas skaičius yra atsitiktinis, t. y. kiekvieną karta pasirinkus Pridėti Skaičius bus pridedami atsitiktiniai skaičiai. Pridedamų skaičių bus pridėta tiek, kiek žaidimo lauke yra neišbrauktų skaičių.

### Žaidimo eiga
Žaisti pradedama išbraukus skaičius, esančius žaidimo lauke, pritaikant anksčiau aprašytas taisykles. Kiekviena eilutė, kurioje bus išbraukti visi 9, išnyks – tai padidins žaidimo lauko matomumą. Kuomet galvojama, kad ėjimų nėra (nebėra atitinkančių skaičių), reikėtų pasirinkti Pridėti Skaičius, nes tai nėra daroma automatiškai – žaidėjas pats nusprendžia, kada reikia pridėti daugiau skaičių.

 

#### Žaidimo laimėjimas
Žaidimas laimimas, kai žaidimo laukas yra tuščias – nebėra nei vieno neišbraukto skaičiaus. Kuo mažesniam skaičių kiekiui, esančių žaidimo lauke, buvo išbraukti visi skaičiai ir tuo pačiu surinktas mažesnis taškų skaičius, tuo įvertinimas yra geresnis ir aukštesnė pozicija surinktų taškų ekrane (todėl reikia stengtis surinkti kuo mažesnį taškų skaičių).

#### Žaidimo pralaimėjimas
Žaidime yra apribotas galimų skaičių kiekis žaidimo lauke – jokiu būdu negalima turėti daugiau kaip trijų tūkstančių (3000) skaičių. Jeigu pridėsite daugiau skaičių, o jų bendras kiekis žaidimo lauke viršys leidžiamą jų kiekį, tuomet žaidimas bus praloštas. Kuomet sekantis Pridėti Skaičius yra žaidimo pralaimėjimas, tuomet pliuso simbolis ir taškų spalva tampa oranžinė – įspėjamoji.

#### Prizai
Žaidimo Pradinukas ir Patyręs tipuose (išskyrus Profas) išbraukus 100 skaičių yra gaunamas prizas – galimybė išbraukti bet kokių skaičių reikšmes su sąlyga, kad išbraukimas atitinka esamo žaidimo tipo išbraukimo taisykles. Panaudoti prizą, jį tik gavus, nėra privaloma, t. y. jį galima panaudoti bet kuriuo žaidimo eigos metu. Tiesa, kiekvieną kartą, kai prizas yra panaudojamas, yra gaunama +20 taškų, kas padidina bendrą taškų kiekį. Tai yra labai svarbu, nes žaidimo užduotis – išbraukti visus skaičius turint kuo mažesnį taškų skaičių.

 

## Raida
1998 m. „uWaver“ (tuo metu žinoma kaip „Goldenware Team“) pradėjo rinkti idėjas apie galimus potencialus unikalius žaidimus. Tai buvo žaidimai, žaidžiami popieriaus lape bei naudojant rašiklį. Būtent tokius žaidimus būrelis žmonių ir norėjo suskaitmeninti, perkelti į kompiuterį. Pirmoji žaidimo uDigits versija pasirodė 2001 m., tuo metu vadinosi Numbers 1.0 ir buvo pritaikyta Microsoft Windows operacinei sistemai. Nuo to laiko, kai 2003 m. kovo 9 d. buvo išleistas ir publikuotas Numbers 1.5, keletą kitų autorių išleido ir publikavo nemokamas šio žaidimo versijas. Tuomet, kai 2010 m. „uWaver Ltd“ kompanijos pagrindinis ofisas buvo pertvarkytas ir persikėlė į Didžiąją Britaniją, išleista nauja komercinė žaidimo versija 2.0. Ši žaidimo versija buvo pritaikyta kai kurioms mobiliųjų telefonų platformoms (Series 40, Symbian, BlackBerry).

## Versijos
Šiuo metu egzistuoja dvi „uDigits“ žaidimo versijos. Pirmoji yra publikuota versija 1.5 ir pritaikyta Microsoft Windows operacinei sistemai. Antroji publikuota versija yra 2.0.4. ir pritaikyta mobilių telefonų platformoms.

## Šaltiniai

## Nuorodos
* Oficiali svetainė